BTSไม่ต้องวางเงินก่อนซื้อ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 11 พ.ค. 2553
11 พ.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 11 พ.ค. 2553
...ตลาดหุ้นไทยฟื้นตามเอเชีย ดัชนีทำปิดเกือบสูงสุดของวัน 779.06 จุด เพิ่มขึ้น 10.51 จุด มูลค่าซื้อขาย 26,659 ล้านบาท 
...ต่างชาติ ขาย 2,075 ล้านบาท สถาบันทุ่มซื้อ 1,927 ล้านบาท 
...ตลาดหุ้นทั่วเอเชียรวมทั้งไทย พลิกขั้วจากสัปดาห์ก่อน หลังจากปัญหาการเงินในกรีซ ได้รับการแก้ไขจากประเทศสมาชิกยูโรโซน ร่วมตั้งกองทุนฉุกเฉิน มูลค่า 5 แสนล้านยูโร และการตั้งกองทุนสวอปเงินเหรียญสหรัฐ กับธนาคารกลางสหรัฐ (เฟด) มีผลให้เงินเหรียญสหรัฐอ่อนลงเทียบกับเงินเอเชียและเงินบาท ราคาทองคำร่วง 
...หุ้นพื้นฐานดี อั้นขึ้นมาหลายวัน เหตุนักลงทุนฝ่อไม่กล้าลุย กลัวทั้งปัญหาการเมืองและการเงินกรีซ พอมีคนนำขึ้นกันพรึบพรับ... CPF (เจริญโภคภัณฑ์อาหาร) วิ่งแรงแซงหน้าจ่อ 20 บาท รอมร่อ 
...บ่นตลาดหลักทรัพย์ทำนักลงทุนเข้าใจผิดกันยกใหญ่ คิดว่า ธนายง (TYONG) หลังเทกโอเวอร์รถไฟลอยฟ้าและเปลี่ยนชื่อเป็น BTS ย้ายเข้าไปซื้อขายกลุ่มขนส่งในวันที่ 11 พ.ค. แล้ว เกณฑ์แคชบาลานซ์ จะติดตัวไปถึง BTS ด้วย แต่ผิดคาดยกเลิกหมด 
...“ภัทรียา เบญจพลชัย” ผู้จัดการตลาดหลักทรัพย์ ปลื้มงาน|มหกรรมการเงิน ครั้งที่ 10 (Money Expo 2010) มีผู้ลงทุนและประชาชนทั่วไปเข้าชม-ศึกษาข้อมูล ตลอด 4 วันกว่า 4,000 ราย ยอดธุรกรรมกว่า 7,000 รายการ ธุรกรรมยอดฮิตอันดับ 1 เป็นของกองทุนรวม ตามด้วยการเปิดบัญชีซื้อขายหุ้น และเปิดบัญชีซื้อขายอนุพันธ์ 
...สำหรับนักลงทุนภูธร เตรียมตัวพบกับงาน “SET in the City สัญจร” ที่ จ.พิษณุโลก วันเสาร์ที่ 5 มิ.ย.นี้ ณ โรงแรมท็อปแลนด์